stanford-oval/wikipedia huggingface dataset:
Scarlett (hahmo)
Televisiosarjat > G.I. Joe: Sigma 6

G.I. Joe: Sigma 6:ssa hahmoa ääninäyttelivät Amy Birnbaum jaksoissa 1–8 ja Veronica Taylor lopuissa 9–26. Scarlett esiintyy sarjassa Duken varajohtajana ja on vaativampi johtajana edellisiin versioihin nähden. Hänen erikoistaidokseen on mainittu helikopterilla lentäminen.
Televisiosarjat > G.I. Joe: Resolute

Grey DeLisle ääninäytteli Scarlettia vuoden 2009 animaatiosarjassa G.I. Joe: Resolute.
Scarlett vieraili Washington DC:ssä varmistamassa kuolleen Majuri Bludd henkilöllisyyden. Palattuaan takaisin tukikohtaansa hän sai huomata Bazookan tulleen tapetuksi. Ryhmä tutkii mahdollista kuolinsyytä, joka selviää, kun Doc löytää käärön Bazookan suusta. Scarlett tunnistaa käärön sisältävän Arashikage klaanin symbolin, jonka viesti on tarkoitettu Snake Eyesille. Duke antaa Scarlettille mahdollisuuden valita, joko lähteä Snake Eyesin mukaan tai jäädä tukikohtaan, joista hän valitsee jälkimmäisen. Myöhemmin Dial-Tone saa selville, kuinka Cobra Commander onnistui tuhoamaan Moskovan, jonka myötä Scarlett matkaa Duken kanssa Omskiin. He saapuvat ohjusasemalle, jossa he suuntaavat kohti hiukkastykin hallintalaitetta. Scarlett yrittää kytkeä laitetta pois päältä, mutta huomaa että sen saa kuka tahansa kytkettyä takaisin päälle. Duke käskee Scarlettia asentamaan aikapommin tuhoamaan hallintalaitteen lopullisesti ja lähtemään ilman häntä, ollessaan loukkaantunut. Scarlett ei kuitenkaan suostu jättämään Dukea ja kertoo suutuksissaan haluavansa viettää elämänsä viimeiset kuusi minuuttia hänen kanssaan. Pian Ripcord ilmoittaa radion välityksellä voivansa leijua helikopterillaan siilon yllä ja laskea köyden heille pelastaakseen räjähdykseltä.
Televisiosarjat > G.I. Joe: Renegades

Natalia Cigliuti ääninäytteli Scarlettia G.I. Joe: Renegadesissa.
Scarlett työskentelee vänrikkinä armeijan tiedustelupalvelussa. Hän oli alun perin toimistotyöntekijä ja analyytikko, joka harjoitteli myös ninjutsua Snake Eyesin opissa mahdollista kenttätyötä varten. Scarlett sai tehtäväkseen kerätä tietoa Cobran farmaseuttiyhtiöstä ja sai tehtävää varten Duken johtaman ryhmän johon kuuluvat Ripcord, Roadblock ja Tunnel Rat. Heidän tehtävä onnistumisesta huolimatta oli ansa, jonka myötä heidät lavastettiin lainsuojattomiksi.
Elokuvat > G.I. Joe: Spy Troops

G. I. Joe: Spy Troops animaatioelokuvassa Scarlett on ryhmän varakomentaja, joka joutuu kuitenkin Zartanin panttivangiksi yrittäessään varastaa helikopteria. Snake Eyes pelastaa hänet ryhmän avustuksella.
Elokuvat > G.I. Joe: Valor vs. Venom

Lisa Ann Beley ääninäytteli Scarlettia toistamiseen vuoden 2004 tietokoneanimaatioelokuvassa G. I. Joe: Valor vs. Venom.
Scarlett toimi pääosin läpi elokuvan taustahahmona, erityisesti Duken rinnalla. Hän kuitenkin onnistui muun muassa yllättämään eläintarhan lääkärin Talbotin hiiviskelemästä G. I. Joen militarialueella. Talbot joutui lopulta kertomaan hiiviskelyn syyn jäätyään Scarlettin käsittelyssä alakynteen. Myöhemmin Scarlett oli hyökkäämässä muiden G. I. Joen joukkojen kanssa Cobran pohjoisnavan tukikohtaan ja myöhemmin Brasiliassa sijainneeseen Cobran valloittamaan Joen tukikohtaan. Paikalla hän ottelu hetkellisesti Baronessia vastaan.
Elokuvat > G.I. Joe: The Rise of Cobra

Scarlett esiintyi vuoden 2009 elokuvassa G.I. Joe: The Rise of Cobra, jossa hahmoa näytteli Rachel Nichols.
Scarlett kuului alkuperäiseen G.I. Joen erikoisjoukkoon, jotka pelastivat Duken ja Ripcordin Neo-Viperien väijytyshyökkäyksestä. Ryhmä palasi nanohiukkasydinkärkiä sisältäneen salkun ja pelastetun kaksikon kanssa heidän päämajaansa Kuiluun. Duken onnistuttua puhumaan itsensä ja Ripcordin heidän erikoisjoukkoihinsa, Scarlett valvoo heidän ammuntaharjoituksia. Pian hän joutuu taistelemaan Baronessia vastaan, kun McCallumin erikoisjoukot hyökkäävät heidän päämajaansa. Scarlettilla oli hetken aikaa etulyöntiasema käyttäessään näkymättömäksi muuttuvaa asua. Baroness kuitenkin heitti öljyä hänen päälleen, jotta näkymättömyys katoaisi ja sai kuristettua hänet ketjun avulla tajuttomaksi. Scarlett ei kestänyt tappiota, mutta otti opikseen Ripcordin lohduttaessa häntä. Myöhemmin Scarlett avitti yhdessä Heavy Dutyn kanssa Dukea ja Ripcordia, jotka jahtasivat Pariisissa Baronessia ja Storm Shadowta. Tehtävän päätteeksi he onnistuivat juuri ja juuri pelastamaan Pariisin isommilta tuhoilta, mutta Duke joutui siepatuksi. Scarlett matkaa yhdessä erikoisjoukon kanssa kohti pohjoisnavalla sijaitsevaa McCallumin MARS tukikohtaa pelastaakseen Duken. Scarlett lopulta siirtyy ohjeistamaan Breakerin kanssa Ripcordia, joka lähti tuhoamaan kolme nanohiukkasydinkärkiohjusta MARS tukikohdan vielä prototyyppiversio hävittäjästä.
Videopelit

Scarlett on pelattavana hahmona elokuvaan perustuvassa pelissä G.I. Joe: The Rise of Cobra.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1983–1987 | B. J. Ward | A Real American Hero The Revenge of Cobra Action Force | Action Force: The Movie |  |
| 2003–2004 | Lisa Ann Beley |  | G.I. Joe: Spy Troops G.I. Joe: Valor vs. Venom |  |
| 2005 | Amy Birnbaum | G.I. Joe: Sigma 6 |  |  |
| 2006 | Veronica Taylor | G.I. Joe: Sigma 6 |  |  |
| 2009 | Grey DeLisle | G.I. Joe: Resolute |  |  |
| 2009 | Leigh Allyn Baker |  |  | G.I. Joe: The Rise of Cobra |
| 2009 | Rachel Nichols |  | G.I. Joe: The Rise of Cobra |  |
| 2010–2011 | Natalia Cigliuti | G.I. Joe: Renegades |  |  |

Scarlett animaatioelokuvassa G. I. Joe: Valor vs. Venom.
Rachel Nicholsin esittämä Scarlett elokuvassa G.I. Joe: The Rise of Cobra.
Falaise (Ardennes)

| Falaise |
| --- | --- |
 Kunnantalo
 vaakuna
 Falaise
 Koordinaatit: 49°22′45″N, 4°43′48″E 
Valtio:  Ranska
Alue:  Grand Est
Departementti:  Ardennes
Arrondissementti:  Vouziers
Pinta-ala:  
 – Kokonaispinta-ala:  9,5 km²
Väkiluku (2019):  336 
 – Väestötiheys:  35 as./km²
Kunnan numero:  08164
Infobox OKVirheellinen NIMI-arvo: 
Falaise on kunta Pohjois-Ranskassa Ardennesin departementissa Grand Estin alueella. Se sijaitsee Aisne-joen varrella, noin neljä kilometriä Vouziers’n kaupungista kaakkoon.
Saint-Victorin kirkko
Saksalainen kappeli, Chapelle de Falaise, rakennettiin vuosina 1917–1918 ensimmäisessä maailmansodassa kaatuneiden saksalaisten sotilashautausmaan reunalle. Vuosina 1920-1930 sotilaiden ruumiit siirrettiin Chestresin sotilashautausmaalle. Kappeli kunnostettiin sodan 100-vuotismuistojuhliin vuonna 2014.
Aiheesta muualla

Kuvia tai muita tiedostoja aiheesta Falaise (Ardennes) Wikimedia Commonsissa
Evil Dead: Regeneration

| Evil Dead: Regeneration |
| --- | --- |

Kehittäjä:  Cranky Pants Games
Julkaisija:  THQ
Tuottaja:  Raphael Hernandez
Säveltäjä:  Keith Arem Michael Cohen
Pelimoottori:  RenderWare
Julkaistu:  Microsoft Windows, PlayStation 2 & XboxNA 13. syyskuuta 2005EU 30. syyskuuta 2005 MobiiliNA 2005
Lajityyppi:  hack and slash
Pelimuoto:  yksinpeli
Ikäluokitus:  PEGI: 18 ESRB: M  
Alusta:  Microsoft Windows, PlayStation 2, Xbox, mobiili
Jakelumuoto:  DVD, CD
Lisää peliartikkeleitaVideopelien teemasivulla
Infobox OK     : 
Evil Dead: Regeneration on Cranky Pants Gamesin kehittämä ja THQ:n julkaisema hack and slash -peli, joka on julkaistu vuonna 2005 Windowsille, PlayStation 2:lle, Xboxille ja matkapuhelimille.
Peli perustuu Evil Dead -elokuvatrilogiaan ja asettaa pelaajan synkkiin ympäristöihin. Regenerationin edeltäjä on Evil Dead: A Fistful of Boomstick.
Pelaaminen

Pelaaminen koostuu enimmäkseen tappamisesta, jonka sekaan on laitettu pienien pulmien selvittämistä. Pelaaja ottaa Ash Williamsin roolin ja taistelee ”Deaditien” armeijaa vastaan. Pelaaja voi löytää erilaisia aseita, joita voi käyttää erilaisissa tilanteissa. Pelin alussa Ash saa apurikseen Samin, joka taistelee hänen kanssaan. Toisin kuin muissa peleissä, Sam kuolee koomisesti monta kertaa pelin aikana. Pelaaja voi potkaista Samin aukinaisiin oviin tai vihollisiin, jotta niiltä lähtisi päät irti. Pelaaja voi myös laittaa Samin ryömimään tunnelia pitkin katkaisimen luokse. Pelaaja saa automaattisesti loppumattomat panokset aseisiinsa ja loppumattomat bensat moottorisahaansa. Uusi elementti on ”Rage”-tila; kun pelaaja tappaa tarpeeksi vihollisia, Rage-mittari nousee. Kun mittari on täynnä tarpeeksi, Ash pääsee Rage-tilaan, jolloin hänestä tulee tavallista voimakkaampi, tuplaa Ashin tekemien vahinkojen voiman ja hän menettää energiaa vihollisten hyökkäyksistä vähemmän.
Vastaanotto

Peli GameSpotin arvostelussa arvosanaksi 6.9/10.
Falakró

Falakró-vuori.
| --- | --- |
Sijainti:  Dráma, Itä-Makedonia ja Traakia, Kreikka
Vuoristo:  Rodopivuoret 
Korkeus merenpinnasta:  2 232 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Falakró (kreik. Φαλακρό, ”Kalju”) eli Boz Ntag (Μποζ Νταγ, bulg. Боздаг, turk. Bozdağ, ”Harmaa vuori”) on vuori Itä-Makedoniassa Pohjois-Kreikassa lähellä Bulgarian rajaa. Sen korkeus on 2 232 metriä.
Falakrón Ágios Pávloksen huippu.
Falakró sijaitsee Dráman alueyksikössä Itä-Makedonian ja Traakian alueella. Vuoren korkein huippu on nimeltään Profítis Ilías (Προφήτης Ηλίας). Muut korkeimmat huiput ovat Ágios Pávlos (Άγιος Παύλος, 1 768 m), Ágio Pnévma (Άγιο Πνεύμα, 1 629 m), Várdena (Βάρδενα) ja Chionótrypa (Χιονότρυπα). Vuorella sijaitsee hiihtokeskus.
Aiheesta muualla

Kuvia tai muita tiedostoja aiheesta Falakró Wikimedia Commonsissa
Kreikan vuoret ja vuoristot
| --- | --- |
Korkeimmat vuoret (yli 2 000 m):   Ólympos  Smólikas  Vóras  Grámmos  Gkióna  Týmfi  Vardoúsia  Parnassós  Ída eli Psiloreítis  Páchnes  Kakardítsa  Taÿ́getos  Kyllíni  Aroánia  Varnoúntas  Tymfristós  Lákmos  Katarachiás  Vasilítsa  Falakró  Erýmanthos  Órvilos  Tringía  Doúsko  Piéria  Karáva  Tzéna  Lýgkos  Kakoplévri  Mavrovoúni  Pínovo  Oíti  Díkti  Avgó  Aféntis Christós  Vérno  Áskio  Kaliakoúda  Vérmio  Chatzí  Áthos  Bélles  Trapezítsa 
Vuoristot:   Ágrafa  Akarnaniká  Asteroúsia  Athamaniká  Bélles  Koúla  Kroússia  Lasíthi  Lefká Óri  Óri Kyparissías  Píndos  Rodópi  Thryptí
Estadio de Vallecas

| Estadio de Vallecas |
| --- | --- |

Rakennuksen tiedot
Sijainti:  Madrid, Espanja
Avattu:  10. toukokuuta 1976
Omistaja:  Madridin itsehallintoalue
Kenttä:  luonnonnurmi
Aiemmat nimet:  Nuevo Estadio de Vallecas Campo de Fútbol de Vallecas – Teresa Rivero
Käyttäjät
 Rayo Vallecano 
Katsojakapasiteetti
 14 708 
Kentän mitat
 102 × 64 metriä 
Lisää rakennusartikkeleitaArkkitehtuurin teemasivulla
Estadio de Vallecas on jalkapallostadion Espanjan pääkaupungissa Madridissa. Se toimii Rayo Vallecanon kotistadionina.
Stadion avattiin vuonna 1976 nimellä Nuevo Estadio de Vallecas samalle paikalle, jolla oli vajaa neljä vuotta aikaisemmin purkutuomion saanut seuran vanha stadion. Uuden stadionin alkuperäinen kapasiteetti oli 20 000, mutta se pieneni 15 500:aan seisomakatsomojen poistamisen yhteydessä vuonna 1996 ja edelleen 14 708:aan, kun pelikenttää ja katsomoa erottava aita purettiin vuonna 2011. Vuonna 1999 stadion nimettiin jäsenäänestyksessä seuran silloisen puheenjohtajan mukaan Teresa Riveroksi. Vuosina 1994–2011 seuraa johtanut Rivero oli Primera Divisiónin ensimmäinen naispuheenjohtaja. Vuonna 2011 stadionin nimeksi vaihdettiin Estadio de Vallecas.
Stadion sijaitsee Puente de Vallecasin alueella Avenida de la Albuferan, Calle del Payaso Fofón, Calle del Arroyo del Olivarin ja Calle del Teniente Muñoz Díazin rajaamalla pienehköllä tontilla. Stadionin suuret sivukatsomot ovat katettuja. Matalampi ja kattamaton lännenpuoleinen päätykatsomo on Rayon Bukaneros-kannattajaryhmän aluetta. Stadionin idänpuoleisessa päädyssä ei ole lainkaan katsomoa, vaan muuri, jonka takana kohoaa asuinkerrostaloja. Stadionin tiloissa sijaitsevat myös seuran ja seuran säätiön toimistot sekä kannattajatuotekauppa.
Kansallisten kilpailuidensa ohella Rayo on pelannut stadionilla UEFA-cupin otteluita kaudella 2000–2001. Seuran naisjoukkue puolestaan on pelannut stadionilla Mestarien liigan otteluita kaudesta 2009–2010 alkaen. Vuonna 2009 stadionilla pelattiin rugbyn Superibérica-liigan loppuottelut, ja se on toiminut myös vuodesta 1964 alkaen uudenvuodenaattona kilpaillun 10 kilometrin San Silvestre Vallecana -juoksun maalina. Urheilutapahtumien lisäksi stadionilla on järjestetty konsertteja; muun muassa Bob Dylan esiintyi stadionilla vuonna 1980 ja Metallica vuonna 1992.
Stadionia lähin Madridin metron asema on linjaan 1 kuuluva Portazgo, jonka sisäänkäynti on stadionin vieressä. Myös EMT Madridin linja-autot liikennöivät stadionin ohi.
Aiheesta muualla

Kuvia tai muita tiedostoja aiheesta Estadio de Vallecas Wikimedia Commonsissa
Stadionin esittely Rayo Vallecanon sivustolla (Arkistoitu – Internet Archive) (espanjaksi)
Primera Divisiónin stadionit kaudella 2016–2017
Anoeta
Balaídos
Benito Villamarín
Butarque
Camp Nou
El Molinón
El Sadar
Estadio de la Cerámica
Gran Canaria
Ipurua
La Rosaleda
Los Cármenes
Mendizorrotza
Mestalla
RCDE Stadium
Riazor
San Mamés
Sánchez Pizjuán
Santiago Bernabéu
Vicente Calderón
Estadio de Son Moix

| Visit Mallorca Estadi |
| --- | --- |

Rakennuksen tiedot
Sijainti:  Palma, Baleaarit, Espanja
Koordinaatit:  39°35′24″N, 2°37′48″E
Avattu:  kesäkuussa 1999
Omistaja:  Palman kunta
Aiemmat nimet:  Son Moix ONO Estadi Iberostar Estadi
Käyttäjät
 RCD Mallorca 
Katsojakapasiteetti
 23 142 
Kentän mitat
 107 × 69 metriä 
Lisää rakennusartikkeleitaArkkitehtuurin teemasivulla
Visit Mallorca Estadi (alun perin Son Moix) on urheilustadion Palmassa Espanjan Baleaareihin kuuluvalla Mallorcan saarella. Se sijaitsee Can Valeron teollisuusalueen tuntumassa noin kolme kilometriä Palman keskustasta luoteeseen.
Stadion rakennettiin Palmassa järjestettyjä vuoden 1999 kesäuniversiadeja varten, ja saman vuoden elokuusta lähtien mallorcalainen jalkapallojoukkue RCD Mallorca on pelannut kotiottelunsa stadionilla. Aikaisemmin RCD Mallorca pelasi vuonna 1945 käyttöönotetulla Lluís Sitjarilla. Stadionilla on neljä katsomoa, joista yksi on katettu, ja sen kapasiteetti on 23 142 istumapaikkaa.
Stadionin alkuperäinen nimi oli Son Moix lähistöllä sijainneen kartanon (possessió) mukaan. Vuosina 2006–2010 stadion tunnettiin nimellä ONO Estadi nimisponsorina toimineen tietoliikenneyhtiö ONOn mukaan, minkä jälkeen nimioikeudet myytiin hotelliyhtiö Iberostarille.
Stadion helmikuussa 2003. Alkamaisillaan jalkapallo-ottelu Espanjan ja Saksan välillä.
Aiheesta muualla

Kuvia tai muita tiedostoja aiheesta Estadio de Son Moix Wikimedia Commonsissa
Stadionin esittely RCD Mallorcan sivustolla (Arkistoitu – Internet Archive) (englanniksi) (espanjaksi) (katalaaniksi)
Segunda Divisiónin stadionit kaudella 2013–2014
Alfredo Di Stéfano
Anduva
Anxo Carro
Gran Canaria
Heliodoro Rodríguez López
Iberostar
Ipurua
José Rico Pérez
Mendizorroza
Miniestadi
El Molinón
Montilivi
Nova Creu Alta
Nueva Condomina
Nuevo Arcángel
Nuevo Colombino
Los Pajaritos
Riazor
La Romareda
Santo Domingo
El Toralín
La Victoria
Estadio de Gran Canaria

| Estadio de Gran Canaria |
| --- | --- |

Rakennuksen tiedot
Sijainti:  Las Palmas, Espanja
Koordinaatit:  28°06′00″N, 15°27′24″W
Avattu:  8. toukokuuta 2003
Laajennettu:  2014-2016
Omistaja:  Gran Canarian saarihallitus
Kenttä:  luonnonnurmi
Käyttäjät
 UD Las Palmas 
Katsojakapasiteetti
 31 250 
Kentän mitat
 105 × 68 metriä 
Lisää rakennusartikkeleitaArkkitehtuurin teemasivulla
Estadio de Gran Canaria on stadion Espanjan Kanariansaariin kuuluvan Gran Canarian pääkaupungissa Las Palmasissa. Se sijaitsee Ciudad Altan alueella kaupungin keskustan länsipuolella. Stadion valmistui vuonna 2003.
Stadionin yleisökapasiteetti on 31 250. Katsomoja on neljä, ja ne ovat nimeltään Tribuna, Sur, Naciente ja Curva. Katetussa pääkatsomossa Tribunassa on 43 vip-aitiota. 11. marraskuuta 2014 stadionilla tehtiin 16 kuukautta kestänyt remontti, jossa juoksuradat poistettiin, muuttaen stadionin vain jalkapallo käyttöön.
Estadio de Gran Canaria on toiminut paikallisen jalkapalloseuran UD Las Palmasin kotikenttänä valmistumisestaan lähtien. Sitä ennen seura pelasi lähes 60 vuotta Estadio Insularilla. 8. toukokuuta 2003 pelatussa avajaisottelussa Las Palmas kohtasi belgialaisen Anderlechtin. Espanjan jalkapallomaajoukkue on pelannut stadionilla kaksi ottelua.
Urheilutapahtumien lisäksi Estadio de Gran Canarialla on järjestetty konsertteja. Shakira esiintyi stadionilla 30 000 katsojalle vuonna 2006.
Aiheesta muualla

Kuvia tai muita tiedostoja aiheesta Estadio de Gran Canaria Wikimedia Commonsissa
Stadionin esittely UD Las Palmasin sivustolla (Arkistoitu – Internet Archive) (espanjaksi)
Stadionin esittely Gran Canarian saarihallituksen sivustolla (Arkistoitu – Internet Archive) (espanjaksi)
Segunda Divisiónin stadionit kaudella 2013–2014
Alfredo Di Stéfano
Anduva
Anxo Carro
Gran Canaria
Heliodoro Rodríguez López
Iberostar
Ipurua
José Rico Pérez
Mendizorroza
Miniestadi
El Molinón
Montilivi
Nova Creu Alta
Nueva Condomina
Nuevo Arcángel
Nuevo Colombino
Los Pajaritos
Riazor
La Romareda
Santo Domingo
El Toralín
La Victoria
Stanislav Garejev

| Stanislav Garejev> Henkilötiedot |
| --- | --- |
Syntynyt: 13. elokuuta 1994 (ikä 30) Ivanovo, Venäjä
Kansalaisuus:   Venäjä
Jääkiekkoilija
Lempinimi:  Garey
Pelipaikka:  puolustaja
Maila:  oikea
Pituus:  191 cm
Paino:  98 kg
Seura
Seura:  Jukurit
Sarja:  SM-liiga
Pelinumero:  94
Pelaajaura
Pääsarjaura:  2016–
Aik. seurat:  Toros Neftekamsk (VHL) Salavat Julajev Ufa (KHL) Traktor Tšeljabinsk (KHL) Avtomobilist Jekaterinburg (KHL) Gornjak-UGMK (VHL)
KHL-varaus:  34. varaus, 2011 Salavat Julajev Ufa
Stanislav Uralovitš Garejev (ven. Станислав Уралович Гареев; s. 13. elokuuta 1994 Ivanovo, Venäjä) on venäläinen jääkiekkopuolustaja, joka pelaa SM-liigajoukkue Mikkelin Jukureissa. Hän laukoo oikealta. Garejev on pelityyliltään peruspuolustaja.
Ura > Seuraura

Garejev on Salavat Julajev Ufan kasvatti. Seura varasi hänet toisella kierroksella 34. pelaajana KHL:n varaustilaisuudessa 2011. Garejev debytoi Venäjän nuorten sarja MHL:n Tolpar Ufassa kaudella 2011–2012. Hän debytoi miesten peleissä kaudella 2013–2014, jonka Garejev pelasi lähes kokonaan VHL-liigan Toros Neftekamskissa pelaten 49 runkosarjaottelua tehden yhden syöttöpisteen ja 13 playoff-ottelua ilman tehopisteitä. Kaudella 2014–2015 hän oli viidellä osumallaan joukkueen eniten maaleja tehnyt puolustaja. Garejev voitti kauden päätteeksi VHL:n mestaruuden, Petrov Cupin. Myös kaudella 2015–2016 hän oli Torisin eniten maaleja tehnyt puolustaja kuudella osumallaan.
Toukokuussa 2016 Garejev teki rajoitettuna vapaana agenttina kaksivuotisen KHL-jatkosopimuksen Salavat Julajev Ufan kanssa. Hän debytoi liigassa audella 2016–2017, jossa Garejevin tulokaskausi toi 50 runkosarjaottelussa tehot 1+2=3. Viidessä playoff-ottelussa hän jäi ilman tehopisteitä. Garejev teki KHL-debyyttinsä runkosarjan kuudennella kierroksella 6. syyskuuta 2016 Dinamo Riikaa vastaan. Garejev sai ottelussa jääaikaa 5.03 minuuttia. KHL-uransa ensimmäisen ja kauden ainoaksi jääneen maalinsa hän teki runkosarjan päätöskierroksella 18. helmikuuta 2017 Lada Toljattia vastaan. Garejevin osuma jäi Ufan 4–2-voittoon päättyneen ottelun voittomaaliksi. Hänelle merkittiin ottelussa teholukema +2. Garejev vahvisti kauden aikana myös Toros Neftekamskin VHL-joukkuetta. Huhtikuussa 2018 hän teki Ufan kanssa vuoden mittaisen ja kaksisuuntaisen jatkosopimuksen, kuten taas toukokuussa 2019. Kaudesta 2019–2020 Garejev vietti valtaosan myös Torosissa, jossa hän pelasi kauden loppuun.
Kaudeksi 2020–2021 Garejev siirtyi kaksivuotisella sopimuksella Traktor Tšeljabinskiin. Jo ensimmäisen sopimuskauden jälkeen, heinäkuussa 2021 hänen sopimuksensa purettiin. Syyskuussa 2021 Garejev siirtyi loppukauden 2021–2022 kattavalla sopimuksella Avtomobilist Jekaterinburgiin. Hän jatkoi kauttaan pääasiassa VHL-joukkue Gornjak-UGMK:n vahvuudessa, kunnes helmikuussa 2022 hän siirtyi loppukauden kattavalla sopimuksella SM-liigajoukkue Mikkelin Jukureihin.
Ura > Maajoukkueura

| Mitalit> Maa:   Venäjä.Miesten jääkiekko.Ivan Hlinkan muistoturnaus  | Mitalit> Maa:   Venäjä.Miesten jääkiekko.Ivan Hlinkan muistoturnaus  | Mitalit> Maa:   Venäjä.Miesten jääkiekko.Ivan Hlinkan muistoturnaus  | Maa:   Venäjä> Miesten jääkiekko. |
| --- | --- | --- | --- |
|  Pronssia | Piešťany 2011 | jääkiekko |  |
Garejev pelasi alle 18-vuotiaiden MM-kilpailuissa vuonna 2012 sekä Ivan Hlinkan muistoturnauksessa vuonna 2011, jolloin hän voitti pronssia. Garejev edusti myös Venäjän alle 17-vuotiaiden maajoukkuetta Euroopan nuorten olympiafestivaaleilla vuonna 2011, jolloin hän voitti kultaa. Garejev pelasi samana vuonna myös World Junior A Challengessa.
Muuta

Garejev meni naimisiin Jekaterina Kotovenkon kanssa kesällä 2018.
Filothéi (Attika)

| Filothéi Φιλοθέη |
| --- | --- |
 Filothéin kaupunkia.
 Kunnallisyksikön sijainti
 Filothéi
 Koordinaatit: 38°1′20″N, 23°47′5″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Pohjois-Ateena
Kunta:  Filothéi-Psychikó
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  461103
Väkiluku (2011):  7 302
 – Kaupunki­yhdys­kunta:  7 302
 – Kaupunki:  7 302
Aikavyöhyke:  UTC+2
 – Kesäaika:  UTC+3
Postinumero:  152 xx
Suuntanumero(t):  210
Rekisterikilpi:  Z
Infobox OKVirheellinen NIMI-arvo: 
Filothéi (kreik. Φιλοθέη) on Kreikan kaupunki sekä samanniminen Filothéi-Psychikón kunnan kunnallisyksikkö (Δημοτική Ενότητα Φιλοθέης, Dimotikí Enótita Filothéis) ja entinen itsenäinen kunta. Se sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 7 302 (vuonna 2011).
Katua Filothéin kaupungissa.
Filothéi sijaitsee noin seitsemän kilometriä Ateenan keskustasta koilliseen. Se on Ateenan suhteellisen vaurasta esikaupunkialuetta. Kaupunki on saanut nimensä ateenalaisesta Pyhästä Filotheistä. Kaupungin itäpuolella sijaitsee Chalándri, lounaispuolella Psychikó ja eteläpuolella Néo Psychikó.
Filothéi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Filothéi-Psychikón kunnaksi yhdessä Néo Psychikón ja Psychikón kanssa, jolloin se muuttui uuden kunnan kunnallisyksiköksi.
Aiheesta muualla

Kuvia tai muita tiedostoja aiheesta Filothéi Wikimedia Commonsissa
FS Lapérouse (1877)

| Lapérouse |
| --- | --- |
 Lapérouse

Aluksen vaiheet
Rakentaja:  Arsenal de Brest
Kölinlasku:  23. kesäkuuta 1875
Laskettu vesille:  5. marraskuuta 1877
Palveluskäyttöön:  helmikuu 1880
Poistui palveluskäytöstä:  haaksirikkoutunut 31. heinäkuuta 1898
Tekniset tiedot
Uppouma:  2 240 t
Pituus:  80 m (vesiraja)
Leveys:  11,40 m
Syväys:  5,50 m
Koneteho:  2 300 shp
Nopeus:  15 solmua
Miehistöä:  264
Aseistus
Aseistus:  15 × 140 mm Modèle 1870M -tykkiä 2 × 47 mm tykkiä 8 × 37 mm tykkiä
Lapérouse oli Ranskan laivaston vuonna 1877 vesillelaskettu Lapérouse-luokan risteilijä.
Valmistus

Alus tilattiin Brestin laivastontelakalta, missä köli laskettiin 23. kesäkuuta 1875. Alus laskettiin vesille 5. marraskuuta 1877 ja otettiin palvelukseen helmikuussa 1880.
Palvelus

Lapérouse haaksirikkoutui 31. heinäkuuta 1898.